**GODIŠNJE IZVJEŠĆE O POSLOVANJU**

**TRGOVAČKOG DRUŠTVA**

 **DUBROVAČKA BAŠTINA d.o.o.**

**ZA 2018. GODINU**

1. **Osnovne informacije o Društvu**
2. **Podaci iz sudskog registra**

Trgovačko društvo DUBROVAČKA BAŠTINA d.o.o. ( u daljnjem tekstu Društvo) osnovano je 28. prosinca 2009. godine u Republici Hrvatskoj i registrirano pri trgovačkom sudu u Dubrovniku pod matičnim brojem subjekta upisa (MBS) 090028354.

|  |  |
| --- | --- |
| Puni naziv tvrtke: | DUBROVAČKA BAŠTINA d.o.o. za poslovanje nekretninama i usluge |
| Sjedište: | Pred Dvorom 1, 20 000 Dubrovnik |
| OIB: | 65873161238 |
| Osnivač: | Grad Dubrovnik, OIB 217124947719 |
| Registarski sud: | Trgovački sud u Dubrovniku |
| Temeljni kapital: | 20.000,00 kn |
| Pravni oblik: | Društvo sa ograničenom odgovornošću |
| Uprava Društva: Nadzorni odbor: | Tonči Daničić, član Uprave – DirektorMile Pavlović, predsjednik Nadzornog odboraVesna Vlahinić, zamjenica predsjednika Nadzornog odborsaSrđan Vrtikapa, član Nadzornog odbora  |

1. **Opis djelatnosti poslovanja društva**

Predmet poslovanja Društva sastoji se od sljedećih djelatnosti:

* Poslovanje nekretninama
* Posredovanje u prometu nekretnina
* Savjetovanje u vezi s poslovanjem i upravljanjem u trgovačkim društvima
* Savjetovanje i organiziranje izložbi, koncerata, vjenčanja, raznih proslava, obljetnica, događaja i sl.
* Istraživanje tržišta i ispitivanje javnog mnijenja
* Promidžba (reklama i propaganda)
* Projektiranje, građenje, uporaba i uklanjanje građevina
* Nadzor nad gradnjom
* Posredovanje pri izgradnji gospodarskih objekata
* Usluge informacijskog društva
* Kupnja i prodaja robe
* Trgovačko posredovanje na domaćem i inozemnom tržištu
* Pružanje usluga u nautičkom, seljačkom, zdravstvenom, kongresnom, športskom, lovnom i dr. oblicima turizma, pružanje ostalih turist. usluga
* Pripremanje hrane i pružanje usluga prehrane, pripremanje i usluživanje pića i napitaka i pružanje usluga smještaja
* Zastupanje stranih i domaćih tvrtki i osoba.
1. **Izvješće o radu Uprave Društva u 2018 godini**
2. **Uvodne napomene**

Trgovačko društvo DUBROVAČKA BAŠTINA d.o.o., sukladno Odluci Gradskog vijeća Grada Dubrovnika i po osnovi potpisanog ugovora s Gradom Dubrovnikom, upravlja, koristi i održava spomenički kompleks Lazareta od 01. siječnja 2018 godine kao kulturno-umjetnički, odnosno društveno-kulturni centar, a sve u skladu s Planom upravljanja spomeničkim kompleksom Lazareta za razdoblje 2016-2020 godine. Također od srpnja iste godine, sukladno potpisanom ugovoru s Gradom Dubrovnikom, Društvo upravlja i održava većinski dio ljetnikovac Bunić-Kaboga. U 2018 godini, osim člana Uprave, Društvo nije imalo drugih zaposlenih djelatnika.

1. **Aktivnosti i uvjeti poslovanja u 2018 godini**

U izvještajnom periodu, odnosno u protekloj 2018 godini, rad Uprave bio je usmjeren na sljedeće poslovne aktivnosti koje se iznose u nastavku.

Obzirom da je 2018 godina prva poslovna godina Društva, od strane uprave bilo je potrebno već na samom početku godine izvršiti određene aktivnosti koje su nužne za nesmetano i zakonito poslovanje Društva, pa je tako bilo potrebno donijeti i određene pravne akte poput Pravilnika o provođenju postupaka nabave, Plana nabave, Poslovnog i Financijskog plana, organizirati pravnu i knjigovodstvenu službu te osigurati i druge akte potrebne za rad Društva.

Potpisivanjem ugovora s Gradom Dubrovnikom o upravljanju spomeničkim kompleksom Lazareta na početku godine preuzeti su od Grada Dubrovnika i svi važeći ugovori koje je Grad potpisao s postojećim korisnicima prostora u samom spomeničkom kompleksu.

Budući je Grad Dubrovnik u 2018 godini započeo sa prvom fazom realizacije projekta „Lazareti kreativna četvrt Dubrovnika“, odnosno sa procesom obnove 8,9 i 10 lađe, u suradnji sa Zavodom za obnovu Dubrovnika organizirano je preseljenje i smještaj ugovornih korisnika u prostor 1,2 i 3 lađe samog kompleksa kako bi se njihove poslovne aktivnosti mogle odvijati i za vrijeme same obnove.

Nakon obnove iz 2016 godine i izvršenog tehničkog prijema obnovljenog dijela Lazareta od 1-7 lađe od zapada prema istoku, ustanovljeno je da se nisu provodile mjere sustavnog održavanja spomeničkog kompleksa Lazareta, stoga je bilo potrebno izvršiti analizu postojećeg stanja te hitno pristupiti, odnosno izvršiti pregled i ugovoriti održavanje ugrađene opreme, instaliranih sustava grijanja i hlađenja, video opreme, održavanje kompletnih elektroinstalacija te sustava za dojavu požara, kao i građevinskog održavanja spomeničkog kompleksa.

Tijekom 2018 godine, od strane ovlaštene pravne osobe izvršen je kompletan pregled svih instalacija i ishodovani su, odnosno obnovljeni su svi potrebni atesti na ugrađenu opremu i instalacije.

Osigurani su i osposobljeni uredski prostori i nužni uvjeti za rad Društva, a s ciljem kako bi se u 2019 godini moglo nesmetano primiti u radni odnos određen broj potrebnih djelatnika, budući u 2018 godini, osim člana Uprave Društvo nije imalo drugih zaposlenih djelatnika.

U proteklom izvještajnom razdoblju redovno su se održavale sjednice Nadzornog odbora Društva.

1. **Programske aktivnosti u spomeničkom kompleksu Lazaretima**

U suradnji s Gradom Dubrovnikom u Lazaretima je ugošćen engleski pisac svjetskog glasa David Mitchell.

U suradnji s Dubrovačkom razvojnom agencijom (DURA) organizirani su Dani kreativnih industrija.

U suradnji s javnom ustanovom Dubrovački muzeji tijekom studenog i prosinca ugošćena je izložba Tifološkog muzeja iz Zagreba pod nazivom „Svijet zvukova“. Izložba je prvi put otvorena u Zagrebu, u Tiflološkom muzeju, 2016. godine, kada  se obilježavala 20-ta godišnjica od ugradnje prve umjetne pužnice u Hrvatskoj i od početka rehabilitacije osoba s umjetnom pužnicom te 15 godina od najuspješnije humanitarne kampanje do sada – Dajmo da čuju,  u kojoj je prikupljeno više od 17 milijuna kuna za potrebe nabave umjetnih pužnica.

Organizirani su brojni susreti i predavanja u suradnji sa različitim udrugama poput Europskog doma, Art radionice Lazareti, Deša Dubrovnik, kao i pomoć Dubrovačkom savezu športova pri realizaciji sportske manifestacije - DU MOTION 2018.

1. **Programske aktivnosti u ljetnikovcu Bunić – Kaboga**

Protekle godine ostvarena je suradnja sa ustanovom Dubrovačke ljetne kada je organiziran koncert za djecu pod nazivom „ Karneval životinja“, zatim koncert puhačkog kvarteta DSO i Stefani Grbić i osobito mjesecu prosincu je organiziran prigodni božićni program, odnosno „Radionica božićnih ukrasa“, „Kolenda na Kabogi“ i „Božić u gospara u saloči“.

Također je u suradnji s Dubrovačkim simfonijskim orkestrom ostvarena suradnja u održavanju edukativnih koncerata namijenjenih učenicima.

1. **Financijski pokazatelji**

**Prihodi**

|  |  |  |
| --- | --- | --- |
| **Opis** | **2018. g. (u kn)** | **% u ukupnim prihodima** |
| Poslovni prihodi | 551.833 | 96,22 |
| Financijski prihodi | 21.652 | 3,78 |
| Ukupni prihodi | 573.485 | 100 |

Poslovni prihodi iskazani su u iznosu 551.833 odnose se najvećim dijelom na prihode iz proračuna Grada Dubrovnika na ime potpore te prihode od najma i ostale prihode.

Financijski prihodi u iznosu od 21.652 kune odnose se na prihode po osnovi uplaćenih jamčevina i prihode po osnovi kamata.

**Rashodi**

|  |  |  |
| --- | --- | --- |
| **Opis** | **2018.g. (u kn)** | **% u ukupnim rashodima** |
| Materijalni troškovi | 419.730 | 73,72 |
| Troškovi osoblja | 27.962 | 4,91 |
| Amortizacija | 3.011 | 0,52 |
| Ostali troškovi | 118.701 | 20,85 |
| Ukupni rashodi | 569.404 | 100 |

Materijalni troškovi iskazani su u iznosu od 419.730 kuna i odnose se na troškove sirovina i materijala, troškove sitnog inventara te troškove usluga, a isti se evidentiraju prema vremenu nastanka troška na temelju vjerodostojne isprave o nastalom događaju.

Troškovi osoblja iskazani su u iznosu od 27.962 kuna i odnose se na neto plaće i nadnice u iznosu od 12.000, troškove poreza i doprinosa iz plaća u iznosu od 8.380, te doprinosa na plaće u iznosu od 7.582 kune.

Amortizacija se obračunava linearnom metodom sukladno računovodstvenoj politici do porezno priznatih te je u za 2018 godinu iznosila 3.011 i u cijelosti se odnosila na materijalnu imovinu.

Ostali troškovi poslovanja za 2018 godinu iskazani su u iznosu od 118.701 kuna i odnose se na usluge pravne pomoći, premije osiguranja, doprinose, naknade članovima nadzornog odbora, bankarske usluge i drugo.

**Dobit ili gubitak prije oporezivanja**

|  |  |
| --- | --- |
| **Opis** | **2018.g. (u kn)** |
| Ukupni prihodi | 573.485 |
| Ukupni rashodi | 569.404 |
| Dobit ili gubitak prije oporezivanja | 4.081 |
| Porez na dobit | 490 |
| Dobit ili gubitak razdoblja | 3.591 |

Za razdoblje 01.01. – 31. 12. 2018 godine ostvarena je dobit nakon oporezivanja u prikazanom iznosu od 3.591 kuna.

 Član uprave

 Tonči Daničić